හිස ගිනිගත් හේ වෙල් යායන් වතුපිටි හැමතැන ඇවිද සොයා බැලුවද ගොන් බාන හමුවූයේ නැත. ඉක්බිති ලද හෝඩුවාවකට අනුව තවත් මිතුරකුත් සමඟ ඔහු අල්ලපු ගම්මානය දෙසට ගියේය. මැදියම් දහවල වන තුරුත් මඟතොට විමසමින් රස්තියාදු වූ නමුත් ප්‍රතිඵලයක් නොවූයෙන් වේදනාවටත් කෝපයටත් පත් ඔහු තම පවුලේ බඩවියත රැකදුන් ඒ අහිංසක සත්ත්වයන් සොරාගත් අයට ශාප කරමින් තවදුරටත් ඔබමොබ ඇවිදින්නට විය. මේ වනවිට හිතේ වේදනාව නිසාම ඔහු මත්පැන් පානය කර තිබුණු බවටද වාර්තා වෙයි. කෙසේ හෝ අතරමගදී ගම්මුන් සමඟ බහින් බස් වීමක් ඇති වී තිබේ. ගම්මාන දෙකක ජීවත් වුවද මානව නීතියෙන් පමණක් බෙදා වෙන් කරදුන් එකම කුඹුරු යායක් අස්වද්දා ජීවත් වූ මේ දෙගම් වැසියන් අතරෙහි එකිනෙකා හා දැන හැඳුනුම්කම් පැවැතියෝය. ඒ නිසාම වේදනාවෙන් කෑගසන සිවනාදන්ගේ හිත සනසා ඔහු ආපහු ගමට හරවා යවන්නට වැඩිහිටියන් කීපදෙනෙක් සමත් වූහ.
ඔහු මත්පැන් පානය කර තිබුණේ කුමක් නිසාද?
රස්තියාදු වූ නමුත් ප්‍රතිඵලයක් නොවූයෙන්